ЛIыгъэм и тхьэмахуэ
Урысей МВД-м Тэрч районымкIэ и къудамэм зыщаплъыхьащ, абы и унафэщIхэм яхуэзащ Тэрч къалэм и курыт еджапIэхэм я 3 — 4-нэ классхэм щIэсхэм
«Неделя мужества» Iуэхум хыхьэу ирагъэкIуэкIа зэIущIэм хэтащ къудамэм и унафэщI полицэм и полковник Кърымыкъуэ Заур, ОМВД-м дэлажьэ Жылагъуэ советым и лIы-кIуэ Хьэрылъху Ахьмэд.
НыбжьыщIэхэм ирагъэлъэгъуащ Iэщэр зэрызэпкъралъхьэ-зэрызэпкърахыр, плъыр автотранспортыр, абы и сигнал щхьэхуэхэмрэ ину узэрыпсалъэ Iэмэпсымэхэмрэ.
Жылагъуэ советым и лIыкIуэр сабийхэм яхутепсэлъыхьащ Хэкум и хъумакIуэм и махуэм и тхыдэм, къэрал кIуэцI IуэхухэмкIэ IэнатIэхэм я лэжьакIуэхэм къэралыр, республикэр хъумэнымкIэ я къалэнхэм, зауэр ще-
кIуэкIа (1941 — 1945 гъгъ.), иджырей илъэсхэм сэлэтхэм къагъэлъэгъуа лIыхъужьыгъэхэм.
ХьэщIэ ныбжьыщIэхэмрэ егъэджакIуэхэмрэ къудамэм и унафэщI-хэм еупщIащ ведомствэм и еджапIэ нэхъыщхьэхэм зэрыщIэтысхьэ, къэрал кIуэцI IуэхухэмкIэ IэнатIэхэм къулыкъу щызыщIэнухэр къызэращтэ щIыкIэм теухуауэ. А упщIэхэм я жэуапхэр зэхахащ ныбжьыщIэхэм.
Кърымыкъуэ Заур еджакIуэхэм фIыщIэ яхуищIащ, фIыуэ еджэн, хабзэм тетын зэрыхуейр яжриIащ. ШколакIуэхэр полицейхэм ехъуэхъуащ Хэкум и хъумакIуэм и махуэмкIэ, къагъэгугъащ зыщаплъыхьым гъэщIэгъуэн ящыхъуахэр я ныбжьэгъухэмрэ я Iыхьлыхэмрэ хуаIуэтэжыну.
УЭРДОКЪУЭ Ланэ.
